CELEX: 62012CA0292
Language: lv
Date: 2013-12-12 00:00:00
Title: Lieta C-292/12: Tiesas (piektā palāta) 2013. gada 12. decembra spriedums ( Tartu Ringkonnakohus (Igaunija) lūgums sniegt prejudiciālu nolēmumu) — Ragn-Sells AS/Sillamäe Linnavalitsus (Lūgums sniegt prejudiciālu nolēmumu — Direktīva 2008/98/EK — Atkritumu apsaimniekošana — 16. panta 3. punkts — Tuvuma princips — Regula (EK) Nr. 1013/2006 — Atkritumu pārvadājumi — Jaukti sadzīves atkritumi — Rūpniecības un celtniecības atkritumi — Pašvaldības teritorijā radušos atkritumu savākšanas un nogādāšanas pakalpojumu koncesijas piešķiršanas procedūra — Pienākums nākamajam koncesionāram savāktos atkritumus pārvest uz koncedentes iestādes norādītajām atkritumu apstrādes iekārtām — Vistuvākās atbilstošās atkritumu apstrādes iekārtas)

22.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 52/14
            
         Tiesas (piektā palāta) 2013. gada 12. decembra spriedums (Tartu Ringkonnakohus (Igaunija) lūgums sniegt prejudiciālu nolēmumu) — Ragn-Sells AS/Sillamäe Linnavalitsus
   
   (Lieta C-292/12) (1)
   
   (Lūgums sniegt prejudiciālu nolēmumu - Direktīva 2008/98/EK - Atkritumu apsaimniekošana - 16. panta 3. punkts - Tuvuma princips - Regula (EK) Nr. 1013/2006 - Atkritumu pārvadājumi - Jaukti sadzīves atkritumi - Rūpniecības un celtniecības atkritumi - Pašvaldības teritorijā radušos atkritumu savākšanas un nogādāšanas pakalpojumu koncesijas piešķiršanas procedūra - Pienākums nākamajam koncesionāram savāktos atkritumus pārvest uz koncedentes iestādes norādītajām atkritumu apstrādes iekārtām - Vistuvākās atbilstošās atkritumu apstrādes iekārtas)
   2014/C 52/22
   Tiesvedības valoda — igauņu
   
      Iesniedzējtiesa
   
   
      Tartu Ringkonnakohus
   
   
      Pamatlietas puses
   
   
      Prasītāja: Ragn-Sells AS
   
   
      Atbildētāja: Sillamäe Linnavalitsus
   
   
      Priekšmets
   
   Lūgums sniegt prejudiciālu nolēmumu — Tartu Ringkonnakohus — LESD 102. panta un 106. panta 1. punkta, kā arī Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu (OV L 312, 3. lpp.) 16. panta 3. punkta interpretācija — Līguma slēgšanas tiesību piešķiršana par pašvaldības komunālo atkritumu organizētu izvešanu — Konkursa dokumentācijā paredzēts nosacījums, ka nākamajam koncesionāram ir pienākums atkritumus nogādāt tikai uz kādu no diviem atkritumu apstrādes centriem, kuri darbojas attiecīgās pašvaldības teritorijā, neraugoties uz citu tirgus dalībnieku esamību, kuri arī atbilst šīm prasībām — Ekskluzīvas tiesības apstrādāt pašvaldības atkritumus — Dominējoša stāvokļa ļaunprātīga izmantošana
   
      Rezolutīvā daļa:
   
   
               1)
            
            
               Eiropas Parlamenta un Padomes 2006. gada 14. jūnija Regulas (EK) Nr. 1013/2006 par atkritumu sūtījumiem noteikumi, lasot tos kopā ar Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu 16. pantu, ir jāinterpretē tādējādi, ka:
               
                           —
                        
                        
                           ar tiem vietējai pašvaldībai ir atļauts noteikt pienākumu uzņēmumam, kas atbild par atkritumu savākšanu tās teritorijā, jauktos sadzīves atkritumus, kuri savākti no privātām mājsaimniecībām, kā arī attiecīgā gadījumā no citiem atkritumu radītājiem, pārvadāt uz vistuvāko atbilstošo atkritumu apstrādes iekārtu, kas ir reģistrēta tajā pašā dalībvalstī, kurā atrodas šī pašvaldība;
                        
                     
                           —
                        
                        
                           ar šiem noteikumiem vietējai pašvaldībai nav atļauts noteikt pienākumu uzņēmumam, kas atbild par atkritumu savākšanu tās teritorijā, tās teritorijā radušos rūpniecības un celtniecības atkritumus pārvadāt uz vistuvāko atbilstošo atkritumu apstrādes iekārtu, kas ir reģistrēta tajā pašā dalībvalstī, kurā atrodas šī pašvaldība, jo šie atkritumi ir paredzēti reģenerācijai, ja minēto atkritumu radītāju pienākums ir vai nu tos nogādāt minētajam uzņēmumam, vai nu tos tieši nodot minētajai iekārtai;
                        
                     
         
               2)
            
            
               LESD 49. un 56. pants neattiecas uz situāciju, kāda ir pamatlietā, kuras visi apstākļi skar tikai vienas dalībvalsts teritoriju.
            
         
      (1)  OV C 243, 11.8.2012.